
CONSILIUL LOCAL AL MUNICIPIULUI 


       S I G H I Ş O A R A

H O T Ă R Â R E A   NR. 26






        din 23 februarie 2012

privind aprobarea contractului de închiriere pentru imobilulul din str. Nicolae Bălcescu, nr. 6, utilizat de către Grădiniţa cu program normal nr. 6 Sighişoara
Consiliul Local al Municipiului Sighişoara ;


Având în vedere expunerea de motive a Primarului municipiului cu propunerea de aprobare a contractului de închiriere pentru imobilulul din str. Nicolae Bălcescu, nr. 6, utilizat de către Grădiniţa cu program normal nr. 6 Sighişoara;

Având în vedere faptul că imobilul în care îşi desfăşoară activitatea Grădiniţa cu program normal nr. 6 Sighisoara, situat în str. Nicolae Bălcescu, nr. 6 a fost retrocedat Parohiei Evanghelice C.A. Sighişoara, în baza Deciziei nr. 30/10.10.2003 a Comisiei speciale de retrocedare a unor bunuri care au aparţinut cultelor religioase din România;
Având în vedere adresa Parohiei Evanghelice C.A. Sighişoara nr. 34/17.01.2012, înregistrată la Municipiul Sighişoara sub nr. 1205/18.01.2012, prin care solicită încheierea unui contract de închiriere pentru imobilul situat în Municipiul Sighişoara, str. Nicolae Bălcescu, nr. 6, utilizat de către grădiniţa menţionată mai sus, motivat de faptul că a încetat contractul de închiriere încheiat anterior pentru acest imobil;

Având în vedere prevederile art. 1 alin. (10) şi ale art. 5 alin. (3) din Ordonanţa de Urgenţă nr. 94/2000 privind retrocedarea unor bunuri imobile care au aparţinut cultelor religioase din România, republicată, cu modificările şi completările ulterioare;

Având în vedere prevederile Hotărârii Guvernului nr.1886/21.12.2006 pentru stabilirea cuantumului chiriilor aferente imobilelor care fac obiectul prevederilor art.16 alin. (2) din Legea nr.10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, ale art.1 alin.(10) din Ordonanţa de urgenţă a Guvernului nr.94/2000 privind retrocedarea unor bunuri imobile care au aparţinut cultelor religioase din România şi ale art.1 alin.(5) din Ordonanţa de urgenţă a Guvernului nr. 83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, modificată şi completată prin Hotărârii Guvernului nr. 343/11.04.2007;

Având în vedere prevederile Legii nr. 1/2011, legea educaţiei naţionale, cu modificările şi completările ulterioare;
Având în vedere prevederile art. 555 – 562 şi art. 1777 – 1823 din Legea nr. 287/2009 privind Codul civil, republicat;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune aprobarea contractului de închiriere pentru imobilul situat în str. Nicolae Bălcescu, nr. 6, îndeplinindu - se prevederile legale;

Având în vedere avizele favorabile ale tuturor comisiilor pe domenii de specialitate;

În baza art. 36 alin. (2) lit. „d”, alin. (6) lit. „a” punctul 1 şi alin. (9), art. 45 alin. (1) şi art. 115 alin. (1) lit. “b” din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:

Art.1. Se aprobă contractul de închiriere a imobilului, compus din construcţie în suprafaţă utilă de 432,90 mp. şi terenul aferent acesteia în suprafaţă de 1604 mp., situat în Municipiul  Sighişoara, str. Nicolae Bălcescu, nr. 6, încheiat între Grădiniţa cu Program Prelungit Târnava Sighişoara, cu sediul în Sighişoara, str. Mihai Eminescu, nr. 40, reprezentată prin director Bobohălmean Niculina, ordonator de credite, Grădiniţa cu program normal nr. 6 Sighişoara, reprezentată prin director Foaltin Carmen Karin, ca utilizator al imobilului, în calitate de chiriaş şi Parohia Evanghelică C.A. Sighişoara, proprietara imobilului, anexa nr. 1 la prezenta.

Art.2. Primarul municipiului, aparatul de specialitate al acestuia şi părţile contractante se încredinţează cu ducerea la îndeplinire a prezentei.

PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

1 ex. Direcţia administrarea patrimoniului ;

1 ex. Arhitect şef ;

1 ex. Grădiniţa Târnava

11 ex.BC/FM

